Forró kávé
Két koma elutazik a fővárosba. Megnézik a várost, kipróbálnak mindent, amit csak tudnak, majd beülnek egy presszóba is, mivel még sosem voltak ilyen helyen. - Mit hozhatok? - kérdi a felszolgáló. Mivel még sosem voltak ilyen helyen, nem tudták mit rendeljenek. Átnéztek a szomszéd asztalhoz ahol tejszínhabos kávé volt az asztalon. - Olyant kérünk, kettőt. A felszolgáló kihozza a tejszínhabos kávét. A komák nézik, nem tudják mit csináljanak vele, amikor megint átnéznek a szomszéd asztalhoz, mit csinál vele az ottani vendég. Látják, hogy az lassan inni kezdi. A bátrabb koma is szájához emeli a poharat, érzi a hideg tejszínhabot, megborítja, jön a forró kávé. Égeti a száját, könnybe lábad a szeme, de nem szól egy szót sem. - Hát neked mitől lett könnyes a szemed? Talán nem volt jó? - De, nagyon jó volt, csak közben eszembe jutott szegény jó édesanyám. A másik koma is szájához emeli a poharat, ő is érzi a hideg tejszínhabot, megborítja... - Hát a te szemed miért lett könnyes? Talán nem ízlett? - De ízlett, csak közben eszembe jutott a jó kurva anyád! 